**Seletuskiri Jõelähtme valla eelarvest mittetulundustegevuseks toetuse maksmise kord juurde**

Mis on mittetulundustegevuse toetuse maksmise korra eesmärk?

Jõelähtme valla eelarvest makstava toetuse eesmärk on arendada Jõelähtme vallas kultuuri-, hariduse-, spordi- ja noorsootööalast ja kogukonna ühistegevust ning toetada vabaühenduste mitmekesisust ja jätkusuutlikku arengut valla haldusterritooriumil avalikes huvides tegutsevate sihtasutuste ja mittetulundusühingute kaudu.

Jõelähtme vallavalitsus toetab järgmiseid valdkondi: kultuur, turism, haridus, sport- ja terviseedendus, noorsootöö, külaelu, tervis- ja sotsiaalhoolekanne, keskkonnakaitse, seltsitegevus, turvalisus.

*Vastavalt vabaühenduste eetikakoodeksile on vabaühendustel selge ja arusaadav missioon. Saades vahendid oma tegevuseks peamiselt toetajatelt ja annetajatelt, kasutab saadud vahendeid otstarbekalt ja sihipäraselt. Avalikustatakse oma tegevuse sisuline ja rahaline aruanne. Informatsioon vabaühenduse missiooni, liikmeskonna, tegevuse ja rahastamise kohta peab olema avalik ja arusaadav.*

**Jõelähtme valla eelarvest mittetulundustegevuse maksmise korda muudetakse/täiendatakse järgnevate sõnastustega:**

* Toetuse taotlus tuleb esitada 1. detsembriks, varasema 1. novembri asemel.
2022. aastal alanud kaasava eelarve aktiivne taotluste menetlemine oktoobris-novembris.
* Lisada § 4 lg 3 Toetuse taotlus jäetakse rahuldamata kui toetus on suunatud täiskasvanute huviringide-haridusetegevuse toetamiseks.
Mittetulundustegevuse toetuse andmise eesmärgiks on arendada Jõelähtme vallas kultuuri-, hariduse-, spordi- ja noorsootööalast ja kogukonna ühistegevust, toetada neid huvialase tegevuse arendamisel, kultuuri, spordi- ja noorsoole suunatud ürituste ja programmide elluviimisel.
* Täiendada § 4 lg 7 (Omaosaluse, ürituse korraldamise, elanikkonna turvalise) toetuse taotlus jäetakse rahuldamata kui vallavalitsus on sama üritust/projekti samal eelarveaastal juba toetanud.

Põhjendus: sama määruse § 3 lg 1 sätestab, et toetust makstakse kalendriaasta tegevuste katmiseks ja lg 3 sätestab, et väiksemahulisi üritusi projekte toetatakse vastavalt projektitoetuste korrale, st juba rahastatud projekte uuesti ei toetata:
Jõelähtme Vallavolikogu poolt vastu võetud määruses 15.04.2021 nr 77 „Jõelähtme valla eelarvest kultuuri-, haridus- ja spordiprojektide toetamise kord“ § 6 lg 7 Komisjon teeb vallavalitsusele ettepaneku taotluse rahuldamata jätmise kohta, kui toetust taotletakse üritusele või projektile, mille kohta esitatud varasem taotlus on jooksval eelarveaastal juba rahuldatud (ka osaliselt).

* Muudetakse § 7 lg 3: Kui aruanne ei ole tähtajaks, 31. jaanuariks esitatud, vähendatakse uut toetuse summat 50% võrra ning aruande lõplikku esitamise tähtaega pikendatakse tingimuslikult 31. märtsini.
* Lisatakse § 7 lg 4: Kui toetuse taotleja ei ole esitanud aruannet lisatähtajaks, 31. märtsiks, jäetakse uus taotlus täies ulatuses rahuldamata.

Kasutatud materjalid:

[Jõelähtme valla eelarvest mittetulundustegevuseks toetuse maksmise kord](https://www.riigiteataja.ee/akt/419022021007?leiaKehtiv)

Vastu võetud 11.02.2021 nr 73

[Vabaühenduste eetikakoodeks](https://heakodanik.ee/vabauhenduste-eetikakoodeks/)

Seletuskirja koostas:

Laura Ruul

kommunikatsioonispetsialist